O‘zbekiston Respublikasi Vazirlar Mahkamasining “Qishloq xo‘jaligi mahsulotlarini xarid qilish va sotish bo‘yicha ulgurji bozorlar tizimini shakllantirish va rivojlantirish to‘g‘risida” 1998-yil 26-oktyabrdagi 452-son qaroriga o‘zgartirish va qo‘shim

O‘zbekiston Respublikasi Prezidentining “Bozor islohotlarini chuqurlashtirish va iqtisodiyotni yanada erkinlashtirish sohasidagi ustuvor yo‘nalishlar amalga oshirilishini jadallashtirish chora-tadbirlari to‘g‘risida” 2005-yil 13-iyundagi PF-3618-son Farmonini bajarish yuzasidan Vazirlar Mahkamasi qaror qiladi:
 Vazirlar Mahkamasining “Qishloq xo‘jaligi mahsulotlarini xarid qilish va sotish bo‘yicha ulgurji bozorlar tizimini shakllantirish va rivojlantirish to‘g‘risida” 1998-yil 26-oktabrdagi 452-son qaroriga (O‘zbekiston Respublikasi QT, 1998-y., 10-son, 39-modda) quyidagi o‘zgartirish va qo‘shimchalar kiritilsin: 
 1. 1-bandning ikkinchi xatboshi quyidagi tahrirda bayon qilinsin: 
 “Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklarining respublikada paxta, shuningdek davlat ehtiyojlari uchun mo‘ljallangan dondan tashqari qishloq xo‘jaligi mahsulotlarini xarid qilish va sotish bo‘yicha ochiq aksiyadorlik jamiyatlari shaklidagi ulgurji qishloq xo‘jaligi bozorlari (keyingi o‘rinlarda — “Ulgurji bozor” AJ) tarmog‘ini tashkil etish haqidagi”; 
 2. 1-ilovada: 
 a) 13-band quyidagi tahrirda bayon qilinsin:
 “13. Ulgurji bozorlarda paxta, shuningdek davlat ehtiyojlari uchun mo‘ljallangan dondan tashqari barcha turdagi qishloq xo‘jaligi mahsulotlari (xomashyo, yarim tayyor mahsulotlar, tayyor oziq-ovqat mahsulotlari va buyumlar) sotilishi mumkin.
 Ulgurji bozorlar hududida qishloq xo‘jaligi mahsulotlarini katta sig‘imli idishlardan (konteynerlardan) va avtomashinalardan, shuningdek qishloq xo‘jaligi mahsulotlari uchun o‘rash va joylash materiallarini (qutilar, xaltalar, yashchiklar va boshqalarni) sotishga yo‘l qo‘yiladi”;
 b) 17-banddagi “O‘zdavstandart” markazi va Tashqi iqtisodiy aloqalar vazirligi” so‘zlari tegishli ravishda “O‘zstandart” agentligi va Tashqi iqtisodiy aloqalar, investitsiyalar va savdo vazirligi” so‘zlari bilan almashtirilsin.